Programa de promoció de la salut i prevenció del consum d'alcohol i altres drogues i dels problemes associats en l'àmbit laboral.
En el i la treballadora pot ocasionar, entre d'altres:
D'altra banda, a més, els factors estructurals del lloc de treball (alt estrès i baixa satisfacció dels treballadors) poden incrementar el risc de trastorns per consum d'alcohol i altres drogues.
La Sub-direcció General de Drogodependències fa més d'una dècada treballant en la prevenció del consum d'alcohol i altres drogues en l'àmbit laboral.
L'any 2002 es va signar el Conveni per a la prevenció i el tractament de les drogodependències en l'àmbit laboral.
Aquest fet va donar lloc anys després a la creació d'un grup de treball de l'àmbit laboral, amb representació de totes les parts, que va redactar i consensuar les grans línies d'actuació recollides en el Llibre blanc de la prevenció a Catalunya i que assenten les bases de les actuacions proposades en l'Estratègia nacional de prevenció.
Ha donat suport en la implementació reeixida de polítiques i protocols en matèria de prevenció del consum d'alcohol i altres substàncies a empreses del sector públic com ara TMB, Port de Barcelona i la mateixa Agència de Salut Pública, o a empreses del sector privat com ara FCC i DOW Chemical.
Fruit d'aquesta experiència, la Sub-direcció General de Drogodependències ha liderat el projecte European Workplace and Alcohol (EWA).
Aquest projecte ha estat cofinançat per la Comissió Europea i hi han participat disset institucions de dotze països europeus.
L'objectiu de l'EWA ha estat fer una revisió sistemàtica de l'evidència de les repercussions laborals que té el consum d'alcohol i de quines intervencions preventives aplicades al context laboral han demostrat ser cost-eficaces.
Trobareu més informació en el capítol d'antecedents de la Guia per a la prevenció del consum d'alcohol i d'altres drogues (pendent de publicació).
Guia per a la prevenció del consum d'alcohol i altres drogues i dels problemes relacionats en l'àmbit laboral.
S'aborden els aspectes primordials que s'han de tenir en compte abans, durant i després de la implementació d'un programa de prevenció del consum d'alcohol i altres drogues en l'àmbit laboral.
10 accions per abordar el consum d'alcohol i altres drogues a l'empresa.
Infografia sobre les Claus d'èxit Programa "A la feina Alcohol i Drogues 0,0"
Aquesta eina està pensada perquè els i les treballadores puguin avaluar de forma anònima i confidencial el seu consum d'alcohol, i l'efecte que aquest pot tenir en relació amb la seva feina.
En funció de les respostes la persona rep un missatge amb recomanacions personalitzades.
Proporciona informació sobre el consum d'alcohol a la feina i les seves conseqüències: com saber si el consum que fa la persona pot ser perjudicial, consell de com prevenir els problemes d'alcohol i recomanacions en cas de problemes.
A la feina Alcohol i Drogues 0,0 Cartell de sensibilització sobre els riscos del consum d'alcohol i a on demanar ajuda.
Vídeo de sensibilització sobre els riscos del consum d'alcohol i altres drogues a la feina i els riscos associats.
Es demana als treballadors que contestin en línia un qüestionari amb 24 preguntes amb l'objectiu d'avaluar els seus coneixements, actituds i consums d'alcohol.
Les respostes són completament anònimes.